ai4bharat/Pralekha huggingface dataset:
પ્રધાનમંત્રીનું કાર્યાલય
પ્રધાનમંત્રી શ્રી 23મી સપ્ટેમ્બરે તમામ રાજ્યોના પર્યાવરણ મંત્રીઓની રાષ્ટ્રીય પરિષદનું ઉદ્ઘાટન કરશે
કેન્દ્ર અને રાજ્ય સરકારો વચ્ચે લાઇફ, ક્લાઇમેટ ચેન્જ, પ્લાસ્ટિક વેસ્ટનો સામનો કરવા, વન્યજીવન અને વન વ્યવસ્થાપન સંબંધિત મુદ્દાઓ પર વધુ તાલમેલ બનાવવા માટે પરિષદ
પ્રધાનમંત્રી શ્રી નરેન્દ્ર મોદી 23મી સપ્ટેમ્બર, 2022ના રોજ સવારે 10:30 કલાકે વીડિયો કોન્ફરન્સિંગ દ્વારા ગુજરાતના એકતા નગરમાં પર્યાવરણ મંત્રીઓની રાષ્ટ્રીય પરિષદનું ઉદ્ઘાટન કરશે. આ પ્રસંગે તેઓ સભાને પણ સંબોધિત કરશે.
સહકારી સંઘવાદની ભાવનાને આગળ વધારતા, કેન્દ્ર અને રાજ્ય સરકારો વચ્ચે વધુ સુમેળ બનાવવા માટે પરિષદ બોલાવવામાં આવી રહી છે, જેમાં બહુપક્ષીય અભિગમ દ્વારા પ્લાસ્ટિક પ્રદૂષણને નાબૂદ કરવા, લાઇફ-પર્યાવરણ માટે જીવનશૈલી પર જેવા મુદ્દાઓ પર વધુ સારી નીતિઓ ઘડવામાં આવી રહી છે. તે ક્ષીણ થયેલી જમીનની પુનઃસ્થાપના અને વન્યજીવ સંરક્ષણ પર વિશેષ ભાર સાથે વન કવર વધારવા પર પણ ધ્યાન કેન્દ્રિત કરશે.
23 અને 24મી સપ્ટેમ્બરના રોજ આયોજિત બે દિવસીય કોન્ફરન્સમાં છ વિષયવાર સત્રો હશે, જેમાં LiFE, કોમ્બેટિંગ ક્લાઈમેટ ચેન્જ પરિવેશ ; ફોરેસ્ટ્રી મેનેજમેન્ટ; પ્રદૂષણનું નિવારણ અને નિયંત્રણ; વન્યજીવન વ્યવસ્થાપન; પ્લાસ્ટિક અને વેસ્ટ મેનેજમેન્ટ  પર ધ્યાન કેન્દ્રિત કરવામાં આવશે.
YP/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
PIB Headquarters
ટપાલ સેવાને લગતા પ્રશ્નોના નિરાકરણ માટે ડાક અદાલત
અમદાવાદ, 14-05-2019
ટપાલ સેવાને લગતા પ્રશ્નોના નિરાકરણ માટે પ્રવર અધિક્ષક – ટપાલ કચેરી, અમદાવાદ શહેર વિભાગ, આકાશવાણી પાસે, અમદાવાદ – 380 009 ખાતે 22-05-2019ના રોજ સવારે 11.00 કલાકે ડાક અદાલતનું આયોજન કરવામાં આવ્યું છે.
આ ડાક અદાલતમાં ટપાલ ખાતાની સેવાઓ જેવી કે ટપાલ, મનીઓર્ડર, રજિસ્ટર અને કાઉન્ટર પરની સેવાઓને લગતી ફરિયાદોનો નિકાલ કરવામાં આવશે.
આવી ફરિયાદો તારીખ 20-05-2019 સુધીમાં બી. બી. પ્રજાપતિ, પ્રવર અધિક્ષક, પ્રવર અધિક્ષકશ્રીની કચેરી, આકાશવાણી પાસે, આશ્રમરોડ, અમદાવાદ – 380 009ને મોકલવાની રહેશે. તારીખ 20-05-2019 બાદ આવેલી ફરિયાદો વિચારણામાં લેવાશે નહીં. ફરિયાદ સ્પષ્ટ, મુદ્દાસર અને એક જ વિષય પર હોવી જરૂરી છે. નીતિ વિષયક ફરિયાદો ધ્યાનમાં લેવાશે નહીં.
આ ડાક અદાલત અમદાવાદ શહેર વિભાગની પોસ્ટ ઓફિસને લગતી ફરિયાદો પૂરતી મર્યાદિત રહેશે.
DK/NP/J.Khunt/GP
(Visitor Counter : 149
પ્રધાનમંત્રીનું કાર્યાલય
ભારત મંડપમ ખાતેની નટરાજની પ્રતિમા ભારતની વર્ષો જૂની કલાત્મકતા અને પરંપરાઓના પ્રમાણપત્ર તરીકે ઊભી રહેશે: પ્રધાનમંત્રી શ્રી
પ્રધાનમંત્રી શ્રી નરેન્દ્ર મોદીએ ટીપ્પણી કરી છે કે ભારત મંડપમ ખાતેની ભવ્ય નટરાજની પ્રતિમા ભારતના સમૃદ્ધ ઇતિહાસ અને સંસ્કૃતિના જીવનલક્ષી પાસાઓને ઉજાગર કરે છે.
ઈન્દિરા ગાંધી નેશનલ સેન્ટર ફોર આર્ટસ દ્વારા X પર એક પોસ્ટ શેર કરતા પ્રધાનમંત્રીએ કહ્યું:
“ભારત મંડપમ ખાતેની ભવ્ય નટરાજ પ્રતિમા આપણા સમૃદ્ધ ઇતિહાસ અને સંસ્કૃતિના જીવનના પાસાઓને રજૂ કરે છે. જેમ જેમ વિશ્વ G20 સમિટ માટે એકત્ર થશે, તે ભારતની વર્ષો જૂની કલાત્મકતા અને પરંપરાઓના પ્રમાણપત્ર તરીકે ઊભી રહેશે.”
CB/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
માહિતી અને પ્રસારણ મંત્રાલય
આંતરરાષ્ટ્રીય યોગ દિવસ મીડિયા સન્માન માટે પ્રવેશ માટેની છેલ્લી તારીખ 8મી જુલાઈ, 2023 સુધી લંબાવવામાં આવી
આંતરરાષ્ટ્રીય યોગ દિવસ 2023ના પ્રચાર પ્રસારમાં મીડિયાની સકારાત્મક ભૂમિકા અને જવાબદારીને સ્વીકારતા, અંતરરાષ્ટ્રીય યોગ દિવસ મીડિયા સન્માન  2જી આવૃત્તિ - 2023 માટે એન્ટ્રી સબમિટ કરવાની છેલ્લી તારીખ 8મી જુલાઈ 2023 સુધી લંબાવવાનો નિર્ણય લેવામાં આવ્યો છે.
મીડિયા હાઉસ 8મી જુલાઈ, 2023 સુધીમાં અંતરરાષ્ટ્રીય યોગ દિવસ મીડિયા સન્માન  2જી આવૃત્તિ - 2023 માટે તેમની એન્ટ્રીઓ અને સામગ્રી aydms2023.mib[at]gmail[dot]com પર મોકલી શકે છે. સહભાગિતા માટેની વિગતવાર માર્ગદર્શિકા I&B મંત્રાલયની વેબસાઇટ  અને પ્રેસ ઇન્ફોર્મેશન બ્યુરો  પર ઍક્સેસ કરી શકાય છે.
YP/GP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 150
પ્રધાનમંત્રીનું કાર્યાલય
પ્રધાનમંત્રીએ ગુજરાતના ભરૂચમાં એક ફેક્ટરીમાં થયેલી દુર્ઘટનાને કારણે થયેલ જાનહાનિ પર શોક વ્યક્ત કર્યો
પીએમએનઆરએફ તરફથી એક્સ-ગ્રેશિયાની જાહેરાત કરી
પ્રધાનમંત્રી શ્રી નરેન્દ્ર મોદીએ ગુજરાતના ભરૂચમાં એક કારખાનામાં થયેલી દુર્ઘટનાને કારણે થયેલ જાનહાનિ પર ઊંડો શોક વ્યક્ત કર્યો છે. પ્રધાનમંત્રીએ મૃતકના નજીકના સંબંધીઓને 2 લાખ રૂપિયા અને પ્રધાનમંત્રીના રાષ્ટ્રીય રાહત ભંડોળ માંથી આ ઘટનામાં ઘાયલ થયેલા લોકોને 50,000 રૂપિયાની એક્સ-ગ્રેશિયાની પણ જાહેરાત કરી છે.
પ્રધાનમંત્રીએ કાર્યાલયે ટ્વિટ કર્યું; "PM @narendramodiએ ભરૂચમાં એક ફેક્ટરીમાં દુર્ઘટનાને કારણે થયેલા જાનહાનિ પર શોક વ્યક્ત કર્યો છે. તેઓ શોકગ્રસ્ત પરિવારો પ્રત્યે સંવેદના વ્યક્ત કરે છે.
PMNRF તરફથી 2 લાખ રૂપિયાની એક્સ-ગ્રેશિયા મૃતકના નજીકના સંબંધીઓને આપવામાં આવશે. ઘાયલોને 50,000 રૂપિયા આપવામાં આવશે.
SD/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
મંત્રીમંડળ
મંત્રીમંડળને ભારત અને ફ્રાન્સ વચ્ચે ‘મેરિટાઈમ અવેરનેસ મિશન’ અંગે સહયોગ બાબતે માહિતી આપવામાં આવી
પ્રધાનમંત્રી નરેન્દ્ર મોદીના અધ્યક્ષતામાં મળેલી કેન્દ્રીય મંત્રીમંડળની બેઠકને ભારત અને ફ્રાન્સ વચ્ચે તા. 10 માર્ચ, 2018ના રોજ હસ્તાક્ષર કરાયેલા ‘મેરીટાઈમ ડોમેઈન એવેરનેસ મિશન’ના તૈયારી પહેલાના અધ્યયનના અમલીકરણની વ્યવસ્થા  અંગે માહિતી આપવામાં આવી હતી.
સૂચિત સંયુક્ત અભિયાન દરિયાઈ ક્ષેત્રે જાગૃતિ માટે સમર્પિત છે અને તેનો ઉદ્દેશ બંને દેશોને સંબંધિત ડેટા અને સેવાઓ પૂરી પાડવાનો છે. તેનો ઉદ્દેશમાં ભારત અને ફ્રાન્સ માટે દરિયાઈ ટ્રાફિક તથા નિયમોનુ પાલન નહીં કરતાં જહાજોને ઓળખીને તેમના સંભવિત મહત્તમ પુનઃમુલાકાતની પુનરાવૃત્તિના દરનું નિરીક્ષણ કરવાનો છે. નિરીક્ષણ પદ્ધતિ દ્વારા બંને છેડા સુધી તપાસ, ઓળખ તથા રસ ધરાવતાં ક્ષેત્રોમાં જહાજોનુ નિરીક્ષણ કરવાનો છે.
આ અમલીકરણની વ્યવસ્થા  મુજબ ઇન્ડિયન સ્પેસ રિસર્ચ ઓર્ગેનાઈઝેશન  અને ફાન્સના સેન્ટર નેશનલ ડેટ્યુડ્સ સ્પેશિયલ્સ , બંને સંયુક્તપણે કેટલીક પ્રવૃત્તિઓ હાથ ધરશે. આ અભિયાન પર હસ્તાક્ષર થયાના એક વર્ષ દરમિયાન બંને દેશોના વરિષ્ઠ સંચાલનને તૈયારી પહેલાના સિદ્ધાંતોનો અભ્યાસ અને તેના પરિણામો રજૂ કરાશે તેની સમીક્ષા કરવામાં આવશે.
NP/J.Khunt/RP
(Visitor Counter : 63
પ્રધાનમંત્રીનું કાર્યાલય
હિમાચલ પ્રદેશના સીએમએ પીએમ સાથે મુલાકાત કરી
હિમાચલ પ્રદેશના મુખ્યમંત્રી શ્રી સુખવિંદર સિંહ સુખુએ આજે પ્રધાનમંત્રી શ્રી નરેન્દ્ર મોદી સાથે મુલાકાત કરી.
એક ટ્વીટમાં, પ્રધાનમંત્રી શ્રીએ કહ્યું;
"હિમાચલ પ્રદેશના મુખ્યમંત્રી શ્રી સુખવિંદર સિંહ સુખુએ પ્રધાનમંત્રી શ્રી @narendramodi સાથે મુલાકાત કરી."
YP/GP/JD
(
પ્રધાનમંત્રીનું કાર્યાલય
પ્રધાનમંત્રી શ્રી નરેન્દ્ર મોદી અને જાપાનના પ્રધાનમંત્રી મહામહિમ શ્રી સુગા યોશિહિદે વચ્ચે બેઠક યોજાઈ
પ્રધાનમંત્રી શ્રી નરેન્દ્ર મોદીએ 23 સપ્ટેમ્બર, 2021ના રોજ ક્વાડ લીડર્સ શિખર સંમેલન દરમિયાન વોશિંગ્ટન ડીસીમાં જાપાનના પ્રધાનમંત્રી મહામહિમ શ્રી સુગા યોશિહિદે સાથે મુલાકાત કરી હતી.
બંને પ્રધાનમંત્રીઓએ તેમની પ્રથમ વ્યક્તિગત મુલાકાત બદલ ખુશી વ્યક્ત કરી હતી. સપ્ટેમ્બર 2020થી શ્રી સુગાએ જાપાનના પ્રધાનમંત્રી તરીકે પદ સંભાળ્યું ત્યારથી તેઓએ તેમની ત્રણ ટેલિફોનિક વાતચીતોને ઉષ્માપૂર્વક યાદ કરી હતી. પ્રધાનમંત્રી મોદીએ છેલ્લા કેટલાક વર્ષોમાં ભારત-જાપાન સ્પેશિયલ સ્ટ્રેટેજિક અને ગ્લોબલ પાર્ટનરશીપમાં મોટી પ્રગતિને સક્ષમ બનાવવા માટે પ્રધાનમંત્રી અને મુખ્ય કેબિનેટ સચિવ બંને તરીકે તેમની વ્યક્તિગત પ્રતિબદ્ધતા અને નેતૃત્વ માટે પ્રધાનમંત્રી સુગાનો આભાર માન્યો હતો. તેમણે વૈશ્વિક રોગચાળા વચ્ચે ટોક્યો ઓલિમ્પિક્સ અને પેરાલિમ્પિક રમતોનું સફળતાપૂર્વક આયોજન કરવા માટે પ્રધાનમંત્રી સુગાને અભિનંદન આપ્યા હતા.
બંને પ્રધાનમંત્રીઓએ બંને દેશો વચ્ચેના બહુપક્ષીય સંબંધોની સમીક્ષા કરી અને અફઘાનિસ્તાન સહિત તાજેતરના વૈશ્વિક અને પ્રાદેશિક વિકાસ પર મંતવ્યોનું આદાન-પ્રદાન કર્યું. તેઓએ મુક્ત, ખુલ્લા અને સમાવિષ્ટ ઇન્ડો-પેસિફિક ક્ષેત્ર પ્રત્યેની તેમની પ્રતિબદ્ધતાની પુષ્ટિ કરી. તેઓ સંરક્ષણ સાધનો અને ટેકનોલોજીના ક્ષેત્ર સહિત દ્વિપક્ષીય સુરક્ષા અને સંરક્ષણ સહયોગ વધારવા સંમત થયા.
બંને પ્રધાનમંત્રીઓએ બંને દેશો વચ્ચે વધતી આર્થિક સંલગ્નતાને આવકારી હતી. તેઓએ આ વર્ષની શરૂઆતમાં ભારત, જાપાન અને ઓસ્ટ્રેલિયા વચ્ચે સપ્લાય ચેઇન રેઝિલિયન્સ ઇનિશિયેટિવ  ની શરૂઆતને સહયોગી પદ્ધતિ તરીકે સ્થિતિસ્થાપક, વૈવિધ્યસભર અને વિશ્વસનીય સપ્લાય ચેઇનને સક્ષમ બનાવવા માટે આવકારી હતી. પ્રધાનમંત્રી મોદીએ ઉત્પાદન, એમએસએમઈ અને કૌશલ્ય વિકાસમાં દ્વિપક્ષીય ભાગીદારી વિકસાવવાની જરૂરિયાત પર પ્રકાશ પાડ્યો. પ્રધાનમંત્રી સુગાએ પ્રધાનમંત્રી મોદીને જાણ કરી હતી કે આ વર્ષની શરૂઆતમાં હસ્તાક્ષર થયેલ સ્પષ્ટીકૃત કુશળ શ્રમિકો  કરારને કાર્યરત કરવા માટે, જાપાની પક્ષ 2022ની શરૂઆતથી ભારતમાં કૌશલ્ય અને ભાષા પરીક્ષણો હાથ ધરશે.
બંને પ્રધાનમંત્રીઓએ કોવિડ -19 રોગચાળો અને તેને નિવારવાના પ્રયાસો અંગે ચર્ચા કરી. તેઓએ ડિજિટલ ટેકનોલોજીના વધતા મહત્વ પર પ્રકાશ પાડ્યો અને આ સંદર્ભમાં ભારત-જાપાન ડિજિટલ ભાગીદારીમાં ખાસ કરીને સ્ટાર્ટ-અપ્સમાં પ્રગતિનું હકારાત્મક મૂલ્યાંકન કર્યું. તેઓએ વિવિધ ઉભરતી ટેકનોલોજીમાં વધુ સહયોગ અંગે મંતવ્યોની આપલે કરી. આબોહવા પરિવર્તન મુદ્દાઓ અને હરિયાળી ઉર્જા સંક્રમણ અને ભારતના રાષ્ટ્રીય હાઇડ્રોજન ઉર્જા મિશન સાથે જાપાનીઝ સહયોગની સંભાવનાઓ પર પણ ચર્ચાઓ થઈ.
બંને પ્રધાનમંત્રીઓએ મુંબઈ-અમદાવાદ હાઈ સ્પીડ રેલ  પ્રોજેક્ટના સરળ અને સમયસર અમલીકરણને સરળ બનાવવા માટે પ્રયાસોને આગળ વધારવા માટે તેમની પ્રતિબદ્ધતાની પુષ્ટિ કરી.
બંને નેતાઓએ ભારત-જાપાન એક્ટ ઈસ્ટ ફોરમ હેઠળ ભારતના પૂર્વોત્તર ક્ષેત્રમાં દ્વિપક્ષીય વિકાસલક્ષી પ્રોજેક્ટ્સમાં પ્રગતિનું સ્વાગત કર્યું હતું અને આવા સહકારને વધુ વધારવાની શક્યતાઓ પર પણ ધ્યાન આપ્યું હતું.
પ્રધાનમંત્રી સુગાએ વિશ્વાસ વ્યક્ત કર્યો હતો કે છેલ્લા કેટલાક વર્ષોમાં ભારત-જાપાન ભાગીદારી દ્વારા પ્રાપ્ત મજબૂત ગતિ જાપાનમાં નવા વહીવટ હેઠળ પણ ચાલુ રહેશે. પ્રધાનમંત્રી મોદીએ જણાવ્યું કે નજીકના ભવિષ્યમાં ભારત-જાપાન વાર્ષિક શિખર સંમેલન માટે જાપાનના આગામી પ્રધાનમંત્રીનું ભારતમાં સ્વાગત કરવા માટે તેઓ આતુર છે.
SD/GP/BT
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
મંત્રીમંડળ
મંત્રીમંડળે અપતટિય પવન ઊર્જા પર ધ્યાન કેન્દ્રિત કરવાની સાથે અક્ષય ઊર્જાનાં ક્ષેત્રમાં ભારત અને ડેન્માર્ક વચ્ચે સહકાર સંધિ માટે મંજૂરી આપી
પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રીય મંત્રીમંડળે ભારતનાં નવીન અને પુનઃપ્રાપ્ય ઊર્જા મંત્રાલય તથા ડેન્માર્કનાં ઊર્જા, ઉપયોગીતા અને આબોહવા મંત્રાલય વચ્ચે સહકાર સમજૂતી કરવા માટે મંજૂરી આપી છે, જે ભારતમાં પુનઃપ્રાપ્ય ઊર્જા માટે ઇન્ડો-ડેનિશ ઉત્કૃષ્ટતા કેન્દ્ર સ્થાપિત કરવા ઇરાદાપત્ર અને અપતટિય પવન ઊર્જા પર ધ્યાન કેન્દ્રિત કરવાની સાથે પુનઃપ્રાપ્ય ઊર્જાનાં ક્ષેત્રમાં સહકાર સ્થાપિત કરવા માટે કામ કરશે.
સહકાર સમજૂતીનો ઉદ્દેશ અપતટિય પવન ઊર્જા પર વિશેષ ધ્યાન કેન્દ્રિત કરવાની સાથે અક્ષય ઊર્જાનાં ક્ષેત્રમાં બંને દેશો વચ્ચે સહકારને પ્રોત્સાહન આપવાનો છે. સહકારનાં ક્ષેત્રોમાં અપતટિય પવન પરિયોજના વ્યવસ્થાપન માટે ટેકનિકલ ક્ષમતા નિર્માણ, અતિ કાર્યદક્ષ પવન ઉદ્યોગને વિકસાવવા અને જાળવવા, ઉચ્ચ ગુણવત્તાયુક્ત પવન ટર્બાઇનને સુનિશ્ચિત કરવા માટેના પગલાં અને જરૂરી પ્રમાણપત્રો, અપતટિય પવનની આગાહી અને સમયનિર્ધારણ સામેલ છે.
સંકલિત પુનઃપ્રાપ્ય ઊર્જામાં ભારત-ડેન્માર્ક ઉત્કૃષ્ટતા કેન્દ્ર નવીન ઊર્જા સંસાધનોની આકારણી પર કામ કરશે, જે તટિય અને અપતટિય પવન પર ધ્યાન કેન્દ્રિત કરશે, પવન, સૌર, હાઇડ્રો અને સ્ટોરેજ ટેકનોલોજીઓ, ઉચ્ચ સ્તરીય પવન ઊર્જા સાથે પુનઃપ્રાપ્ય ઊર્જાનાં સંકલન, પરીક્ષણ અને સંશોધન અને વિકાસ તથા કૌશલ્ય વિકાસ/ક્ષમતા નિર્માણ પર ધ્યાન કેન્દ્રિત કરશે.
આ દસ્તાવેજો પર હસ્તાક્ષર કરવાથી બંને દેશો વચ્ચે દ્વિપક્ષીય સાથસહકાર વધારે મજબૂત કરવામાં મદદ મળશે.
NP/J.Khunt/GP/RP
(Visitor Counter : 165
પ્રધાનમંત્રીનું કાર્યાલય
પ્રધાનમંત્રીની શૈક્ષણિક અને જાહેર બૌદ્ધિક પ્રો. નિકોલસ તાલેબ સાથે મુલાકાત
પ્રધાનમંત્રી શ્રી નરેન્દ્ર મોદી આજે અમેરિકાના ન્યુયોર્કમાં પ્રતિષ્ઠિત અમેરિકન ગાણિતિક આંકડાશાસ્ત્રી, શિક્ષણશાસ્ત્રી, જાહેર બૌદ્ધિક અને લેખક પ્રો. નિકોલસ તાલેબને મળ્યા હતા.
પ્રધાનમંત્રીએ પ્રો. તાલેબને જાહેર બૌદ્ધિક તરીકેની તેમની સફળતા અને લોકપ્રિય વાતચીતમાં જોખમ અને નાજુકતાના જટિલ વિચારો લાવવા બદલ અભિનંદન પાઠવ્યા હતા.
પ્રો. તાલેબ સાથેની તેમની વાતચીતમાં, પ્રધાનમંત્રીએ ભારતના યુવા સાહસિકોની જોખમ લેવાની ક્ષમતાઓ અને ભારતમાં વધતી જતી સ્ટાર્ટ-અપ ઇકોસિસ્ટમ પર પણ પ્રકાશ પાડ્યો હતો.
YP/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
સ્વાસ્થ્ય અને પરિવાર કલ્યાણ મંત્રાલય
ભારતની સાજા થયેલા દર્દીઓની કુલ સંખ્યા 50 લાખના સીમાચિહ્નને પાર
છેલ્લા 10 લાખ સાજા થયેલા દર્દીઓની સંખ્યા માત્ર 11 દિવસમાં થઇ છે
સક્રિય કેસ કરતા સાજા થયેલા કેસની સંખ્યા 5 ગણા કરતા વધારે
ભારતમાં સાજા થયેલા દર્દીઓની કુલ સંખ્યા આજે 50 લાખ ના સીમાચિહ્નને પાર કરી ગઈ છે.
દરરોજ ખૂબ જ મોટી સંખ્યામાં કોવિડ દર્દીઓ સ્વસ્થ થતાં, ભારતની દૈનિક સાજા થયેલા દર્દીઓની સંખ્યા ઉચ્ચ સ્તરની સંખ્યા નોંધવાનું સતત વલણ ચાલુ છે. દેશમાં છેલ્લા 24 કલાકમાં 74,893 દર્દીઓ સ્વસ્થ થયા છે.
તાજેતરના ભૂતકાળમાં ભારતમાં દરરોજ 90000થી વધુ સાજા થયેલા દર્દીઓની સંખ્યા ખૂબ જ ઉચ્ચ સ્તરે જોવા મળી છે.
સક્રિય કેસ કરતા સાજા થયેલા કેસની સંખ્યા 5 ગણો વધારો થઈ ગયો છે.
સાજા થયેલા કેસની સંખ્યામાં ખૂબ જ મોટા પ્રમાણમાં વધારા સાથે, એક મહિનામાં સાજા થયેલા કેસમાં લગભગ 100% જેટલો વધારો થયો છે.
રાષ્ટ્રીય સાજા થવાનો દર આગળ વધીને 82.58% થયો છે.
15 રાજ્યો / કેન્દ્રશાસિત પ્રદેશો રાષ્ટ્રીય સરેરાશ કરતા વધુ સાજા થવાનો દર દર્શાવે છે.
નવા સાજા થયેલા કેસના 73% કેસ મહારાષ્ટ્ર, કર્ણાટક, આંધ્રપ્રદેશ, ઉત્તર પ્રદેશ અને તમિલનાડુ, દિલ્હી, કેરળ, ઓડિશા, પશ્ચિમ બંગાળ અને પંજાબ આ દસ રાજ્યોમાં નોંધાયેલા છે.
સાજા થયેલા દર્દીઓની સંખ્યામાં 13,000થી વધુ નવા કેસ સાથે મહારાષ્ટ્ર મોખરે છે.
જૂન 2020મા કુલ 1 લાખમાંથી સાજા થયેલા કેસની સંખ્યામાં તીવ્ર વધારો જોવા મળી રહ્યો છે. જયારે માત્ર 11 દિવસમાં જ 10 લાખ સાજા થયેલા દર્દીઓની સંખ્યા નોંધાઈ છે.
કેન્દ્ર દ્વારા સંચાલિત અને રાજ્ય અને કેન્દ્રશાસિત રાજ્ય સરકારો દ્વારા અમલમાં મૂકાયેલા માપાંકિત, અસરકારક અને સુસંગત પગલાંની શ્રેણીના માધ્યમથી પ્રશંસાપાત્ર આ સિદ્ધિ પ્રાપ્ત થઈ છે. ઉન્નત તબીબી માળખાકીય સુવિધા, માનક સારવાર પ્રોટોકોલનો અમલ અને ડોકટર, પેરામેડિક્સ અને ફ્રન્ટલાઈન કાર્યકરોના સંપૂર્ણ સમર્પણ અને પ્રતિબદ્ધતાએ ‘સરકારના સમગ્ર’ અભિગમ હેઠળ સર્વાંગી પ્રયત્નોને પૂરક બનાવ્યા છે.
કુલ સાજા થયેલા કેસમાંથી 78% કેસ 10 રાજ્યો / કેન્દ્રશાસિત પ્રદેશોમાં નોંધાયેલા છે.
કુલ સાજા થયેલા કેસમાં મહારાષ્ટ્રનું મહત્તમ યોગદાન છે, ત્યારબાદ આંધ્રપ્રદેશ અને તામિલનાડુ છે.
દેશમાં છેલ્લા 24 કલાકમાં કુલ 82,170 નવા પુષ્ટિ થયેલા કેસ નોંધાયા છે.
નવા કેસમાં 79% કેસ દસ રાજ્યોમાં કેન્દ્રિત છે. નવા કેસમાં મહારાષ્ટ્રનું 18,000થી વધુનું યોગદાન છે. કર્ણાટકે 9,000થી વધુનું યોગદાન આપ્યું છે.
છેલ્લા 24 કલાકમાં 1,039 લોકોના મૃત્યુ નોંધાયા છે.
10 રાજ્યો અને કેન્દ્રશાસિત પ્રદેશોમાં 84% નવા મૃત્યુ નોંધાયા છે. ગઈકાલે નોંધાયેલા કુલ મૃત્યુઆંકના 36% મહારાષ્ટ્રમાં 380 લોકો મૃત્યુ પામ્યા છે, ત્યારબાદ તામિલનાડુ અને કર્ણાટકમાં અનુક્રમે 80 અને 79 લોકો મૃત્યુ પામ્યા છે.
શારીરિક અંતરના ધોરણોનું સખત પાલન, હાથની સ્વચ્છતા અને શ્વસન સંબંધી શિષ્ટાચાર અને સાર્વજનિક સ્થળોએ માસ્ક / ફેસ કવરના ઉપયોગ અંગે વારંવાર યાદ કરવામાં આવે છે.
SD/GP/BT
(
વહાણવટા મંત્રાલય
કોવિડ-19 સામેની લડતમાં ભારતીય અર્થવ્યવસ્થાને ટેકારૂપ બનવા આત્મનિર્ભર ભારત અભિયાન હેઠળ જાહેર કરાયેલાં અનેક પગલાંઓને શ્રી મનસુખ માંડવિયાનો આવકાર
માનનીય પ્રધાનમંત્રી દ્વારા કરાયેલી જાહેરાતને પગલે નાણાંમંત્રી શ્રીમતી નિર્મલા સીતારમણ દ્વારા જાહેર કરાયેલાં સંખ્યાબંધ પગલાંને રસાયણ અને ખાતર મંત્રાલયનાં રાજ્ય મંત્રી અને શિપિંગ મંત્રાલયનાં રાજ્ય કક્ષાનાં મંત્રી  શ્રી મનસુખ માંડવિયાએ આવકાર્યાં છે. શ્રી નરેન્દ્ર મોદીએ રવિવારે રૂા. 20 લાખ કરોડનું વિશેષ આર્થિક અને વ્યાપક પેકેજ જાહેર કર્યું હતું. તેમણે आत्म निर्भर भारत अभियान એટલે કે સ્વ-નિર્ભર ભારત અભિયાન માટે હાકલ કરી હતી. તેમણે આત્મનિર્ભર ભારતનાં પાંચ સ્તંભો પણ જણાવ્યા હતા - અર્થવ્યવસ્થા, માળખાકીય સવલતો, વ્યવસ્થાતંત્ર, જોમવંતુ વસતીધન તેમજ માગ.
શ્રી માંડવિયાએ જણાવ્યું હતું કે નાણાંમંત્રીએ અત્યાર સુધીમાં ત્રણ તબક્કામાં જાહેર કરેલી વિગતો ભારતીય અર્થવ્યવસ્થા અને કોવિડ-19 મહામારી સામે બહાદુરીપૂર્વક લડત આપી રહેલા દેશના નાગરિકોને ઘણા ઉન્નત બનાવશે. તેમણે જણાવ્યું કે નાણાં પ્રધાને પહેલા તબક્કામાં જાહેર કરેલાં પગલાંમાં કામકાજ પુનઃ શરૂ કરવા ઉપર ધ્યાન કેન્દ્રિત કર્યું હતું, જેમાં નોકરિયાતો અને નોકરીદાતાઓ, ઉદ્યોગ-ધંધા - ખાસ કરીને સૂક્ષ્મ, લઘુ અને મધ્યમ એકમોને ફરી ઉત્પાદન શરૂ કરવા સક્ષમ બનાવવા તેમજ કામદારોને ફરી વળતરપ્રદ રોજગાર તરફ વાળવા સક્ષમ બનાવાયા છે. નોન-બેન્કિંગ ફાયનાન્સ ઈન્સ્ટીટ્યુશન્સ , હાઉસિંગ ફાયનાન્સ કંપનીઓ , માઈક્રો ફાયનાન્સ સેક્ટર અને વીજ ક્ષેત્રને વધુ મજબૂત બનાવવાના પ્રયાસો કરાયા છે. ઉદ્યોગ-ધંધાને કરમાં રાહત અપાઈ છે, જાહેર પ્રાપ્તિનાં કામકાજ કરી રહેલા કોન્ટ્રાક્ટરોને તેમની કરાર મુજબની જવાબદારીઓ અદા કરવામાં રાહત અપાઈ છે અને રિયલ એસ્ટેટ ક્ષેત્રને અનુપાલનમાં રાહત અપાઈ છે. આને પગલે વેપાર-ઉદ્યોગોને ટેકો અને સંકટ ટાળે સહાય મલશે અને આર્થિક પ્રવૃત્તિઓ ગતિમાન બનાવવામાં મદદ મળશે.
શ્રી માંડવિયાએ જણાવ્યું હતું કે બીજા તબક્કાનાં પગલાં ખાસ કરીને, સ્થળાંતર કરનારા શ્રમિકો, ફેરિયાઓ, સ્થળાંતરિત શહેરી ગરીબો, નાના વેપારીઓ, સ્વરોજગારી મેળવતા લોકો અને નાના ખેડૂતોને તેમજ હાઉસિંગ ક્ષેત્રમાં પડતી તકલીફોને હળવી બનાવશે. તેમણે જણાવ્યું કે મોદી સરકાર ગરીબોની તરફેણની નીતિઓમાં માને છે અને ગરીબોને મદદરૂપ થવા અને તેમને ટેકો આપવા બાબતે પૂરતી કાળજી લે છે.
શ્રી માંડવિયાએ જણાવ્યું હતું કે ત્રીજા તબક્કામાં કઠોર પરિશ્રમ કરનારા દેશના અન્નદાતા - ખેડૂતો અને ખેતરમાં કામ કરતા લોકોના હિતોનું ધ્યાન રાખવામાં આવ્યું છે. કૃષિ, મત્સ્યપાલન, પશુપાલન, મધમાખી ઉછેર, ઔષધિય વનસ્પતિઓ, સપ્લાય ચેઇન,વગેરે ક્ષેત્રો ઉપર ધ્યાન અપાયું છે. આ અસાધારણ કટોકટીના સમયે પ્રધાનમંત્રીએ સમયસર, કેન્દ્રિત અને યોગ્ય પગલાં લીધાં તે બદલ કૃતજ્ઞતા રજૂ કરતાં શ્રી માંડવિયાએ વિશ્વાસ વ્યક્ત કર્યો હતો કે પ્રધાનમંત્રી શ્રી મોદી દ્વારા જાહેર કરાયેલા આપણી જીડીપીના આશરે 10 ટકા જેટલી રકમના આ વિશેષ આર્થિક પેકેજના અમલ બાદ આપણે વધુ મજબૂત બનીને બહાર આવીશું.
GP/DS
(Visitor Counter : 234
સ્વાસ્થ્ય અને પરિવાર કલ્યાણ મંત્રાલય
ભારતનું સંચિત કોવિડ-19 રસીકરણ કવરેજ લગભગ 145.44 કરોડને પાર
છેલ્લા ચોવીસ કલાકમાં 25 લાખ ડોઝ આપવામાં આવ્યા
સાજા થવાનો દર હાલમાં 98.27%
છેલ્લા 24 કલાકમાં 27,553 દૈનિક નવા કેસ નોંધાયા
ભારતમાં સક્રિય કેસનું ભારણ 
સાપ્તાહિક પોઝિટિવિટી દર 
છેલ્લા 24 કલાકમાં 25,75,225 રસી ડોઝના વહીવટ સાથે, ભારતનું કોવિડ -19 રસીકરણ કવરેજ 145.44 કરોડ ના સીમાચિહ્ન આંકને વટાવી ગયું છે. સવારે 7 વાગ્યાના કામચલાઉ ડેટા મુજબ, આ 1,55,58,060 સત્રો દ્વારા પ્રાપ્ત થયું છે.
આજે સવારે 7 વાગ્યા સુધી કામચલાઉ અહેવાલ મુજબ સંચિત આંકડાનું વિભાજન:
|
|
HCWs
|
|
પ્રથમ ડોઝ
|
|
1,03,88,023
|
|
બીજો ડોઝ
|
|
97,16,435
|
|
FLWs
|
|
પ્રથમ ડોઝ
|
|
1,83,85,833
|
|
બીજો ડોઝ
|
|
1,69,05,442
|
|
18 થી 44 વર્ષ સુધીનું વય જૂથ
|
|
પ્રથમ ડોઝ
|
|
50,05,37,483
|
|
બીજો ડોઝ
|
|
33,52,31,221
|
|
45 થી 59 વર્ષ સુધીનું વય જૂથ
|
|
પ્રથમ ડોઝ
|
|
19,47,56,093
|
|
બીજો ડોઝ
|
|
15,13,53,034
|
|
60 વર્ષથી વધુ ઉંમરના લાભાર્થી
|
|
પ્રથમ ડોઝ
|
|
12,15,36,496
|
|
બીજો ડોઝ
|
|
9,56,02,945
|
|
કુલ
|
|
1,45,44,13,005
મહામારીની શરૂઆતથી આજદિન સુધીમાં કોવિડ-19ના કુલ પોઝિટીવ થયેલા કેસમાંથી 3,42,84,561 દર્દીઓ સાજા થઇ ગયા છે અને છેલ્લા 24 કલાકમાં વધુ 9,249 દર્દીઓ સાજા થયા છે.
આના કારણે એકંદરે સાજા થવાનો દર 98.27% થયો છે. રિકવરી રેટ હાલમાં માર્ચ 2020 પછીની સર્વોચ્ચ ટોચ પર છે.
188 દિવસથી સતત 50,000 કરતા ઓછા દૈનિક નવા કેસ નોંધાયા છે. આ કેન્દ્ર અને રાજ્યો / કેન્દ્રશાસિત પ્રદેશો દ્વારા સતત અને સહયોગી પ્રયત્નોનું પરિણામ છે.
છેલ્લા 24 કલાકમાં ભારતમાં દૈનિક 27,553 નવા કેસ નોંધાયા છે.
સક્રિય કેસનું ભારણ હાલમાં 1,22,801 છે. હાલમાં સક્રિય કેસો દેશના કુલ પોઝિટિવ કેસોના 0.35% છે,
સમગ્ર દેશમાં દૈનિક ધોરણે પરીક્ષણોની ક્ષમતામાં સતત વધારો કરવામાં આવી રહ્યો છે અને છેલ્લા 24 કલાકમાં દેશમાં 10,82,376 કુલ પરીક્ષણો કરવામાં આવ્યા છે. ભારતમાં આજદિન સુધીમાં કુલ મળીને 68 કરોડથી વધારે  પરીક્ષણો કરવામાં આવ્યા છે.
એક તરફ, દેશમાં થતા પરીક્ષણોની સંખ્યામાં વધારો કરવામાં આવ્યો છે અને બીજી તરફ સાપ્તાહિક ધોરણે કેસની પોઝિટીવિટીમાં સતત ઘટાડો નોંધાઇ રહ્યો છે. સાપ્તાહિક પોઝિટીવિટી દર હાલમાં 1.35% છે, જ્યારે દૈનિક પોઝિટીવિટી દર આજે 2.55% નોંધાયો છે.
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 133
નાણા મંત્રાલય
જમીનની ઉત્પાદકતાથી સિંચાઇ જળ ઉત્પાદકતા તરફ જવાની રાષ્ટ્રીય પ્રાથમિકતા હોવી જોઇએ
નવી દિલ્હી, 04-07-2019
આર્થિક સમીક્ષા 2018-19માં કહેવામાં આવ્યું છે કે જમીનની ઉત્પાદકતાથી સિંચાઇ જળ ઉત્પાદકતા તરફ જવાની રાષ્ટ્રીય પ્રાથમિકતા હોવી જોઇએ. નીતિઓમાં સુધારો લાવીને ખેડૂતો માટે સંવેદનશીલ બનવું પડશે અને પાણીના ઉપયોગમાં સુધારો રાષ્ટ્રીય પ્રાથમિકતા હોવી જોઇએ. એશિયન વોટર ડેવલપમેન્ટ આઉટલુક 2016 અનુસાર અંદાજે 89 ટકા ભૂગર્ભ જળનો ઉપયોગ સિંચાઇ માટે કરવામાં આવે છે. સિંચાઇના વર્તમાન ચલણના કારણે ભૂર્ગભ જળનું સ્તર નિરંતર નીચેની તરફ ખસી રહ્યું છે જે ચિંતાનો વિષય છે. કેન્દ્રીય નાણાં અને કોર્પોરેટ બાબતોના મંત્રી શ્રીમતી નિર્મલા સીતારમણે આજે આર્થિક સમીક્ષા અહેવાલ 2018-19 સંસદમાં રજૂ કર્યો હતો.
આર્થિક સમીક્ષામાં કહેવામાં આવ્યું છેકે સિંચાઇ માટે 89 ટકા ભૂગર્ભ જળનો ઉપયોગ કરવામાં આવે છે. દેશમાં ધાન્ય અને શેરડીના પાકમાં ઉપલબ્ધ પાણીના 60 ટકાથી વધારે હિસ્સાનું પાણી જતું રહે છે જેનાથી અન્ય પાકો માટે પાણીની ઉપલબ્ધતા ઓછી રહે છે.
છેલ્લા કેટલાક વર્ષમાં કૃષિ ક્ષેત્રે સંખ્યાબંધ પ્રકારની સમસ્યાઓ સામે આવી રહી છે. કૃષિની જમીનની વહેંચણી અને જળ સ્રોતો ઘટવાનું સંકટ વધી રહ્યું છે. તેની સામે, અપનાવામાં આવેલા નવા અસરકારક સ્રોતો અને જળવાયુને અનુકૂળ માહિતી તેમજ ટૅકનોલોજીના ઉપયોગથી કૃષિ ક્ષેત્ર સ્માર્ટ બન્યું છે. કૃષિ લાયક જમીનની અછતના કારણે ભારતે સીમાંત ખેડૂતો માટે યોગ્ય સ્રોતો અપનાવવા પર ભાર મૂક્યો છે.
આર્થિક સમીક્ષા અનુસાર કૃષિ અને સંબંધિત ક્ષેત્રમાં ગ્રોસ કેપિટલ ફોર્મેશનના ટકાના રૂપમાં ગ્રોસ કેપિટલ ફોર્મેશન માં વર્ષ 2013-14માં 17.7 ટકાનો વધારો નોંધાયો છે, પરંતુ તે પછીના વર્ષ 2017-18માં તે ઘટીને 15.5 ટકા થઇ ગયો છે. 2012-13નું ગ્રોસ કેપિટલ ફોર્મેશન 2,51,904 કરોડથી વધીને 2017-18માં તે 2,73,555 કરોડ થઇ ગયું છે.
આર્થિક સમીક્ષા અનુસાર મહિલાઓ પાક ઉત્પાદન, પશુપાલન, બાગકામ, કાપણી પછીની કામગીરીઓ કૃષિ/સામાજિક, વનસંવર્ધન, મત્સ્ય પાલન વગેરે ક્ષેત્રોમાં મહત્વપૂર્ણ ભૂમિકા નિભાવે છે. મહિલાઓ દ્વારા ઉપયોગમાં લેવામાં આવી રહેલી ક્રિયાશીલ કૃષિ લાયક જમીનોનો હિસ્સો 2005-06માં 11.7 ટકા હતો તે 2015-16માં વધીને 13.9 ટકા થઇ ગયો છે. મહિલા ખેડૂતો દ્વારા સંચાલિત સીમાંત અને નાની કૃષિ લાયક જમીનોનો હિસ્સો વધીને 27.9 ટકા થઇ ગયો છે.
DK/NP/J.Khunt/GP
(Visitor Counter : 195
મંત્રીમંડળ
મંત્રીમંડળે ખનીજ તેલ અને કુદરતી ગેસના ક્ષેત્રમાં સહયોગ માટે ભારત અને બ્રાઝિલ વચ્ચેના સમજૂતી કરારને મંજૂરી આપી
પ્રધાનમંત્રી શ્રી નરેન્દ્ર મોદીની અધ્યક્ષતામાં મંત્રીમંડળે ખનીજ તેલ અને કુદરતી ગેસના ક્ષેત્રમાં ભારત સરકાર અને ફેડરેટીવ રિપબ્લિક ઓફ બ્રાઝિલ વચ્ચે સમજૂતી કરાર  પર હસ્તાક્ષર કરવાની મંજૂરી આપી હતી.
આ સમજૂતી કરાર ખનીજ તેલ અને કુદરતી ગેસના ક્ષેત્રમાં બંને પક્ષેથી સહયોગ વધારશે. આ એમઓયુ અંતર્ગત બંને પક્ષો બ્રાઝિલ અને ભારતમાં ઈએન્ડપી પહેલોમાં સહયોગ સ્થાપિત કરવા, આ ક્ષેત્રમાં સંશોધન અને વિકાસ કરવા, બ્રાઝિલ, ભારત અને ત્રીજા દેશોમાં લિક્વિફાઈડ નેચરલ ગેસ પ્રોજેક્ટ્સમાં સહયોગ માટે કામ કરશે અને ખનીજ તેલ ઊર્જા તથા પર્યાવરણીય મુદ્દાઓમાં સહયોગને પ્રોત્સાહન પણ આપશે જેમાં ઊર્જા નીતિઓ જેવી કે એનર્જી એફિશિયન્સી, એનર્જી રીસર્ચ એન્ડ ડેવલપમેન્ટ તથા પ્રાદેશિક ઊર્જા ઈન્ફ્રાસ્ટ્રક્ચર નેટવર્કના વિસ્તૃતિકરણનો સમાવેશ થાય છે.
બ્રાઝિલના રાષ્ટ્રપતિની આ મહીને આયોજિત ભારતની સત્તાવાર મુલાકાત દરમિયાન આ એમઓયુ પર હસ્તાક્ષર થાય તેવી સંભાવના છે.
NP/DS/RP
(Visitor Counter : 129
પ્રધાનમંત્રીનું કાર્યાલય
પ્રધાનમંત્રી શ્રી મોદીએ અમેરિકાના ઉપરાષ્ટ્રપતિ કમલા હેરિસ સાથે વાત કરી
પ્રધાનમંત્રી શ્રી નરેન્દ્ર મોદીએ આજે અમેરિકાના ઉપરાષ્ટ્રપતિ કમલા હેરિસ સાથે ફોન પર વાત કરી.
ઉપરાષ્ટ્રપતિ હેરિસે પ્રધાનમંત્રીને તેમની 'ગ્લોબલ રસી વહેંચણી વ્યૂહરચના'ના ભાગરૂપે ભારત સહિત અન્ય દેશો માટે કોવિડ-19 રસી બનાવવાની અમેરિકાની યોજનાઓ વિશે માહિતગાર કર્યા.
પ્રધાનમંત્રીએ અમેરિકી નિર્ણય અને તાજેતરના સમયમાં યુ.એસ. સરકાર, કંપનીઓ અને યુ.એસ.માં ભારતીય ડાયસ્પોરા તરફથી ભારતને તમામ સ્વરૂપોમાં એકતા અને સમર્થન મળ્યું છે તે અંગે ઉપરાષ્ટ્રપતિ હેરિસની પ્રશંસા કરી હતી.
બંને નેતાઓએ અમેરિકા અને ભારત વચ્ચે રસી ઉત્પાદનના ક્ષેત્ર સહિત આરોગ્ય પુરવઠાની સાંકળને મજબૂત બનાવવાના ચાલુ પ્રયાસો પર ચર્ચા કરી. તેઓએ રોગચાળાના લાંબા ગાળાના સ્વાસ્થ્ય પ્રભાવને ધ્યાનમાં લેવામાં ભારત-યુ.એસ. ભાગીદારી અને ક્વાડ રસીકરણ પહેલની સંભાવના પર ભાર મૂક્યો.
પ્રધાનમંત્રીએ વૈશ્વિક આરોગ્યની સ્થિતિ સામાન્ય સ્થિતિ થયા બાદ તરત જ ઉપરાષ્ટ્રપતિ હેરિસને ભારત આવવા આશા વ્યક્ત કરી હતી.
(
સ્વાસ્થ્ય અને પરિવાર કલ્યાણ મંત્રાલય
રાજ્યો/કેન્દ્રશાસિત પ્રદેશોમાં કોવિડ-19 રસીની ઉપલબ્ધતા અંગે અપડેટ
રાજ્યો/કેન્દ્રશાસિત પ્રદેશોને 140.47 કરોડથી વધુ રસીના ડોઝ પૂરા પાડવામાં આવ્યા
રાજ્યો/કેન્દ્રશાસિત પ્રદેશો અને ખાનગી હોસ્પિટલો પાસે હજી 16.49 કરોડથી વધુ ડોઝ ઉપલબ્ધ છે
કેન્દ્ર સરકાર સમગ્ર દેશમાં કોવિડ-19 રસીકરણની પ્રક્રિયાને ઝડપી બનાવવા માટે અને તેની ઉપલબ્ધતા વધારવા માટે પ્રતિબદ્ધ છે. 21 જૂન, 2021ના રોજ નવા રાષ્ટ્રવ્યાપી કોવિડ-19 રસીકરણ કાર્યક્રમની શરૂઆત થઈ હતી. રસીકરણ અભિયાન અને રસીની ઉપલબ્ધતા સાથે, રાજ્યો તેમજ કેન્દ્રશાસિત પ્રદેશોને રસીકરણ ઉપલબ્ધતાની અગ્રિમ જાણકારી આપીને ઝડપી કરવામાં આવી જેથી રસી અંગે રાજ્ય અને કેન્દ્રશાસિત પ્રદેશ ઉત્તમ યોજના બનાવી શકે અને રસીની સપ્લાઈ ચેઈન સુવ્યવસ્થિત કરી શકાય.
દેશવ્યાપી રસીકરણ અભિયાનના ભાગ રૂપે, ભારત સરકાર રાજ્યો અને કેન્દ્રશાસિત પ્રદેશોને વિના મૂલ્યે કોવિડ-19 રસી આપીને સમર્થન આપી રહી છે. કોવિડ-19 રસીકરણ અભિયાનના સાર્વત્રિકરણના નવા તબક્કામાં, કેન્દ્ર સરકાર દેશમાં રસી ઉત્પાદકો દ્વારા ઉત્પાદિત 75% રસી રાજ્યો અને કેન્દ્રશાસિત કેન્દ્રોને  પહોંચાડશે અને સપ્લાય કરશે.
|
|
રસીના ડોઝ
|
|

|
|
પુરવઠો
|
|
1,40,47,52,710
|
|
બાકી ઉપલબ્ધ
|
|
16,49,10,821
ભારત સરકારે બધા જ પ્રકારના સ્ત્રોતો દ્વારા રાજ્યો/કેન્દ્રશાસિત પ્રદેશોને 140.47 કરોડ  થી વધુ રસી પૂરી પાડી છે.
હાલમાં, કોવિડ-19 રસીના 16.49 કરોડ  થી વધુ ડોઝ રાજ્યો અને કેન્દ્રશાસિત પ્રદેશો અને ખાનગી હોસ્પિટલોમાં બાકી છે, જેનું સંચાલન કરવામાં આવશે.
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 133